(3) الحاد اور بے عملى  فقہاءِ مذاہب كى فقہى تشريحات كو مختلف سياسى و تمدنى وجوہات كى بنا پر پر بقول شاہ ولى اللہ چوتهى صدى ہجرى كے بعد اس قدر قبولِ عام حاصل ہوا كہ ہر فرد كے لئے كسى فقہى مسلك كى مناسبت سے متعارف ہونا ضرورى ٹهہرا- يہ تو ايك  انتہاتهى جو صديوں جارى رہى- ا س ميں بهى اصلاح كى ضرورت تهى جس كى طرف شاہ ولى اللہ نے بطورِ خاص توجہ دى اور آزادىٴ فكر اور فقہى توسع كو برصغير ميں پهيلانے كے لئے سرگرمى سے كام كيا-  افسوسناك امر يہ ہے كہ مروّ جہ تقليدى جمود كى اس مبارك اصلاحى تحريك كے ردّ ِعمل ميں انتہائى رويہ كے طور پرايك الحادى فكر نے بهى جنم ليا- يعنى تفريط كى صورت ميں 'تقليد' اگر ائمہ كرام كى آرا كى غير مشروط اطاعت كا تصور ديتى تهى تو اس الحادى تحريك نے مفرطانہ طور پر علماے اُمت كى تمام محققانہ خدمات پر خط ِتنسيخ پهير ديا-  شاہ ولى  اللہ كى تحريك كے حاملين يعنى تقليد ميں اصلاح كے علم بردار تو ائمہ كى خدمات كے معترف اور ان كى علمى تحقيقات كے قدردان ہيں، صرف وہ ان كو نبى كى طرح معصوم قرار دينے سے گريز كرتے ہيں- ان كے پيش نظر جذبہ اتباعِ سنت ائمہ كى تشريحات كے تسلسل كو ساتھ لے كر چلنے كا داعى ہے جبكہ اس دوسرے الحادى گروہ نے نہ صرف امام الانبيا كى استنادى حيثيت كو بلكہ ان كى احاديث تك كو مشكوك بنايا اور ان علما كى خدمات سے بهى كہلا انحراف كيا-علومِ اسلاميہ ميں تدوين و ارتقا كے تمام مراحل بيك جنبش قلم انہوں نے ختم كركے ركھ ديئے او ركہا كہ  علما كو آج تك اسلام كى سمجھ نہيں آئى، تدوين حديث ايك عجمى سازش تهى، اور آج اسلام كى ايسى تعبير نو كرنے كى ضرورت ہے جو علما كى كاوشوں كى آلائشوں سے پاك ہو-  اس اعتبار سے منكرين حديث كى يہ الحادى سوچ ہے جس كے بعد اسلام كا حليہ بالكل مسخ ہوجاتا ہے- اپنے پيشرو علما پراندہا دہند اعتراضات نے انہيں بالكل ايك نئے اسلام كا داعى بنا ديا جس ميں كوئى بات بهى طے شدہ نہيں- پهر بات ائمہ تك نہيں رہى بلكہ صحابہ كرام تك اور پهر وہاں سے رسالت تك پہنچى اور عملاً سارا اسلام بازيچہ اطفال بن كر رہ گيا- اب منكرين حديث كے جتنے  گروہ ہيں، اتنے ہى فكرى انتشار كا شكا رہيں اور قرآن كے نام پر وحدت كے يہ داعى اہل قرآن خود اتنے فكرى مغالَطوں كا شكار ہيں كہ ان كى اس آزادىٴ فكر نے اسلام كا حليہ بگاڑ كر ركہ ديا ہے-  منكرين حديث كے فاسد اعتقادات اور گمراہ كن نظريات كى ترديد چونكہ علماءِ اسلام نے ہى كى اور انہيں علمى و فكرى طور پر ان حضرات سے واسطہ پڑا، چنانچہ منكرين حديث كا ايك مشتركہ ہتهيار يہ بهى رہا كہ علما كو وہ علماءِ سوء قرار ديتے اور ان كے پيش كردہ اسلامى اعتقادات كو وہ مضحكہ خيز قرار ديتے رہتے ہيں-  علما كى ناقدرى اور ان كو  نازيبا كلمات سے نوازنے ميں بهى منكرين حديث كى تربيت مغربى لٹريچر نے كى جس نے طويل عرصہ اپنے ہاں كى پاپائيت سے معركہ آرا ہوكر دينى رہنماؤں كو اجتماعى معاملات سے بے دخل كرديا تها-صيہونى اثرات كے زير تسلط عالمى ميڈيا اپنى بهرپور قوت سے علماءِ اسلام كے خلاف سامراجى اَدوار سے سرگرم رہا ہے اور اس كى بهرپور مہم كا نتيجہ ہے كہ 'مولوى' اور 'ملا' جو كبهى علما كے لئے صيغہ افتخار تها، اب حرفِ ملامت بن گيا اور شہروں ميں كوئى بهى ايسے القاب كو اپنے لئے پسند نہيں كرتا- چنانچہ منكرين حديث كے لئے ميدان ہموار كرنے ميں بهى ان  كے سرپرست مغرب نے پرزور معاونت كى اور عملاً ان كے ہاتهوں اصلاح كى بجائے الحادى تحريك اور فكرى تحريف نے جنم ليا-  * انكارِ حديث ديگر فروعى مسائل كى طرح ايك معمولى مسئلہ نہيں بلكہ اساسياتِ دين سے متعلق ہے- انكارِ حديث كے جراثيم اگر كسى ميں پختہ ہوجائيں يا وہ استخفافِ حديث كاارتكاب شروع كردے تو اس سے منصب ِرسالت پر حرف آتا ہے جبكہ رسالت پر غير مشروط ايمان اسلام كا بنيادى ضرورى تقاضاہے- ايك راسخ العقيدہ مسلمان اور حديث پر متزلزل ايمان ركهنے والے كے عقائد و نظريات اور طرزِ زندگى ميں نماياں فرق ہوتا ہے-  حديث ِنبوى كا انكار اكثر ايسے لوگ بهى كرتے ہيں جوصرف نام كے مسلمان رہنا چاہتے ہيں، عملاً اسلام كے كسى شعار سے يا كسى دينى فريضہ كى ادائيگى سے انہيں كوئى غرض نہيں ہوتى- اس اعتبار سے انكارِ حديث بدعملى كى راہ ہموار كرتا ہے- قرآنِ كريم ميں نماز، زكوٰة جيسى بنيادى عبادتوں كى تفصيلات بهى نہيں ملتيں، چنانچہ پڑهے لكهے لوگوں كے لئے يہ بڑا آسان ہوتا ہے كہ وہ كسى بہانے حديث كا انكار كرديں تاكہ عمل كرنے سے ہى جان چهوٹ جائے-مقامِ افسوس ہے كہ انكار حديث كے يہ مسمو م اثرات ہمارے جديد تعليمى نظام كے پڑهے لكهے لوگوں ميں  بكثرت پائے جاتے ہيں اور وہ اپنى معمول كى گفتگو ميں اس كا اظہار كسى نہ كسى طرح كرتے رہتے ہيں- انہى وجوہات كى بنا پر ادارئہ محدث نے يہ ضرورى سمجها كہ 'فتنہ انكارِ حديث' پرايك خاص نمبر شائع كرے جس ميں مختلف حوالوں سے نہ صرف منكرين حديث كے خيالات واعتراضات كى وضاحت كى جائے بلكہ اس كے بنيادى اسباب اور تاريخى تجزيہ كو بهى قارئين كے سامنے لايا جائے-